**3.pielikums**

Cenu aptaujai “Profesionālās pilnveides programmas “Mācīšanās iedziļinoties skolēna un izglītības sistēmas perspektīvā” izstrāde un īstenošana” identifikācijas Nr. TNPz 2025/111

**tEHNISKĀ SPECIFIKĀCIJA - darba uzdevums**

**Cenu aptaujai “Profesionālās pilnveides programmas “Mācīšanās iedziļinoties skolēna un izglītības sistēmas perspektīvā” izstrāde un īstenošana”**

identifikācijas Nr. TNPz 2025/111

**Galvenie darba uzdevumi “Mācīšanās iedziļinoties skolēna un izglītības sistēmas perspektīvā” izstrādē (turpmāk – Programma):**

1. Izstrādāt un īstenot darba vidē balstītu 116 stundu profesionālās pilnveides programmu par mācīšanās iedziļinoties procesa plānošanu, īstenošanu un īstenošanas atbalstu Eiropas Sociālā fonda Plus projekta Nr. 4.2.2.3/1/24/I/001 “Pedagogu profesionālā atbalsta sistēmas izveide” ietvaros.
2. Sniegt iespēju izglītības profesionāļiem visos izglītības sistēmas līmeņos – klasē, skolā, pašvaldībā - izzināt šī brīža skolēnu mācīšanās pieredzi, lai plānotu un īstenotu nepieciešamās mācību procesa, vides, struktūru, procesu vai organizācijas kultūras izmaiņas, lai ikviens skolēns varētu mācīties iedziļinoties.

**Nosacījumi Programmas īstenošanai:**

1. Programmu īsteno vismaz divi programmas īstenotāji (personas);
2. Programma tiek veidota kā darba vidē balstītas mācības, kuru ietvaros dalībnieki individuāli un komandās katrs savā ietekmes līmenī īsteno darbības pētījumus skolēnu izglītības pieredzes un savas prakses padziļinātai izzināšanai, identificē risinājumus un tos īsteno, saņemot vienaudžu un kursu vadītāju individualizētu atgriezenisko saiti.
3. Pirms profesionālās pilnveides programmas īstenošanas tā tiek saskaņota izglītības pārvaldē, lai pēc tās apguves dalībniekiem var izsniegt apliecības.
4. Programmas īstenošanas laikā mērķtiecīgi tiek izmantoti paņēmieni profesionālas sadarbības kopienas veidošanai dalībnieku vidū, produktīvai pieredzes apmaiņai, savstarpējam vienaudžu atbalstam un labākai pieredzes pārnesei praksē.
5. Programmas īstenošanas laikā notiek kopīgas mācības dalībniekiem no vismaz trim pašvaldībām savstarpējai pieredzes apmaiņai un vienaudžu atbalstam.
6. Klātienes un tiešsaistes nodarbības tiek diferencētas atbilstoši dalībnieku atbildībai un lomai, piemēram, izglītības iestāžu vadītāji, pedagogi, metodiķi u.tml.
7. Programmas saturs balstīts starptautiskajā pētniecībā un pasaules labajā praksē.
8. Programmā tiek izmantoti pierādījumos balstīti mācību pieejas principi, pārmaiņu vadības un darbības pētījuma modeļi.
9. Pretendents ir atbildīgs par pasākuma īstenošanu un organizatorisko norisi - vadīšanu (t.sk., nepieciešamā personāla piesaisti), pasākumā uzstājas speciālisti ar konkrētajai tēmai atbilstošu izglītību vai praktiskā darba pieredzi, iesaistīto speciālistu nokļūšana uz norises vietām jāiekļauj piedāvājuma cenā.
10. Pretendents nodrošina pasākumu organizatorisko norisi:
	1. Pretendents nodrošina, ka pasākums tiek īstenots interaktīvi, viegli uztverami, saprotami, saistoši un atbilstoši mērķauditorijai;
	2. Pretendents nodrošina pasākumos nepieciešamos izdales materiālus, ja saistošs;
	3. Pretendentam pasākumu norisē jāsadarbojas ar Talsu novada Izglītības pārvaldi;
	4. Pretendentam jānodrošina (jāveic) dalībnieku reģistrāciju atbilstoši Eiropas Sociālā fonda Plus projekta nosacījumiem. Dalībnieku reģistrācijas lapas paraugu sagatavos pasūtītājs. Dalībnieku reģistrācijas lapas jāaizpilda pēc pasākuma un jāiesniedz pasūtītājam.
11. Pretendents apņemas pēc pasākuma iesniegt attaisnojošo dokumentāciju par to – rēķins, abpusēji parakstīts PN akts, katra pasākuma dalībnieku reģistrācijas lapu, kurā parakstījušies visi to apmeklējušie dalībnieki.
12. **Programmas plāna ietveramā satura prasības:**
	1. VĪZIJA UN MĒRĶI: Kopīga, skaidra vīzija par mācīšanos iedziļinoties (mācību kvalitāti), kas virza visus lēmumus un rīcību;
	2. VADĪBA UN LĪDERĪBA: Mācāmies paši, radām apstākļus citiem;
	3. SADARBĪBAS KULTŪRA: Mācīšanās kopā, kopīga atbildība par skolēnu sniegumu, strukturēta sadarbība;
	4. MĀCĪŠANĀS IEDZIĻINOTIES ietvars: Mācīšanās ir jēgpilna, intelektuāli izaicinoša, personiski nozīmīga un pieejama visiem;
	5. JAUNI/CITĀDI MĒRĪJUMI UN NOVĒRTĒŠANA: Kā mēs izvērtējam, vai tas, ko darām, strādā.
13. **Programmas** **sasniedzamie rezultāti**:
	1. dalībnieki izprot mācīšanās iedziļinoties principus, elementus un plāno to īstenošanu izglītības iestādē mācību stundās, mācību vidē vai organizācijas, procesu vadībā;
	2. dalībnieki izprot darbības pētījuma mērķi, pieeju un īstenošanas soļus, veicot pētījumu;
	3. savā izglītības vidē, īpaši stiprinot nepieciešamās prasmes situācijas izpētei un datu analīzes posmam;
	4. dalībnieki izprot organizāciju sistēmu, struktūru un procesu, iespējas, ietekmi uz pārmaiņu īstenošanu un mācīšanās iedziļinoties vides veidošanu, pielāgo darbības pieeju savā izglītības organizācijā;
	5. dalībnieki apzināti un mērķtiecīgi izmanto sadarbības sniegtās iespējas ar citiem izglītības profesionāļiem, pieredzes apmaiņai, pašrefleksijai un savas darbības pilnveidei.

Cenu aptaujas Tehnsiko specifikāciju - darba uzdevumu sagatavoja:

 Talsu novada Izglītības pārvaldes izglītības speciāliste Lienīte Krūzīte